pythainlp/thaigov-v2-corpus-22032023 huggingface dataset:
วันพุธที่ 4 สิงหาคม 2564
SME D Bank แจ้งปิด ‘ศูนย์บริการลูกค้าสัมพันธ์’ ชั่วคราวถึง 31 ส.ค. 64 แนะลูกค้าใช้บริการผ่านออนไลน์ สะดวกปลอดภัย ลดเดินทาง ห่างไกลโควิด-19
SME D Bank ขอปิดให้บริการ “ศูนย์บริการลูกค้าสัมพันธ์” บริเวณชั้น 1 สำนักงานใหญ่ อาคาร SME Bank Tower เป็นการชั่วคราว ตั้งแต่วันนี้ไปจนถึง 31 สิงหาคม 2564 ตามมาตรการควบคุมและป้องกันการแพร่ระบาดของโควิด-19
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ห่วงใยสุขภาพ ความปลอดภัยของลูกค้าเป็นสำคัญ รวมถึง ลดความเสี่ยงจากการเดินทาง และสอดคล้องกับสถานการณ์ในปัจจุบันตามมาตรการควบคุมและป้องกันการแพร่ระบาดของโควิด-19 ขอปิดให้บริการ “ศูนย์บริการลูกค้าสัมพันธ์” บริเวณชั้น 1 สำนักงานใหญ่ อาคาร SME Bank Tower เป็นการชั่วคราว ตั้งแต่วันนี้ไปจนถึง 31 สิงหาคม 2564 โดยลูกค้าและผู้ประกอบการเอสเอ็มอี ยังสามารถใช้บริการรับคำปรึกษา แนะนำธุรกิจ หรือร้องเรียน ได้ตามปกติผ่าน Call Center 1357 อีกทั้ง เพื่อความสะดวก และปลอดภัยของลูกค้า ลดการเดินทางมายังสาขาธนาคาร ขอแนะนำทำธุรกรรมทางการเงินต่างๆ กับ SME D Bank ไม่ว่าจะเป็นแจ้งความประสงค์เข้าร่วมมาตรการพักชำระหนี้ , ยื่นขอสินเชื่อ เป็นต้น ได้ผ่านช่องทางออนไลน์ของธนาคาร เช่น เว็บไซต์ SME D Bank (https://www.smebank.co.th/) , LINE Official Account: SME Development Bank , หรือแอปพลิเคชัน “SME D Bank” ดาวน์โหลดได้ทั้งระบบ IOS และ Android เป็นต้น สอบถามข้อมูลเพิ่มเติม Call Center 1357
วันอังคารที่ 6 กรกฎาคม 2564
เร่งตรวจสอบโรงงานไฟไหม้ - คุณภาพอากาศ
....
กรณีไฟไหม้โรงงานผลิตโฟม และเม็ดพลาสติก ภายในซอยกิ่งแก้ว ล่าสุดสถานการณ์มีแนวโน้มดีขึ้น รัฐบาลได้ลงพื้นที่สำรวจความเสียหายทันที พร้อมหาสาเหตุที่เกิดขึ้น
.
สำหรับการตรวจสอบคุณภาพอากาศ เบื้องต้นหน่วยเคลื่อนที่เร็วของ กรมโรงงานอุตสาหกรรม ได้ส่งรถตรวจสภาพอากาศเข้าตรวจวัดคุณภาพอากาศ และปริมาณสารเคมีที่ก่อให้เกิดอันตรายไปในพื้นที่แล้ว พร้อมกับดำเนินการล้างสารเคมีที่เหลือ
.
แม้สถานการณ์จะควบคุมได้ แต่เจ้าหน้าที่ยังคงติดตามสถานการณ์อย่างต่อเนื่อง พร้อมกับวางแนวทางป้องกัน เพื่อให้เกิดความปลอดภัยสูงสุดต่อชีวิตและทรัพย์สินของประชาชน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 29 มิถุนายน 2565
The government encourages the tourism sector to organize a campaign to launch a promotion to attract more tourists.
The government encourages the tourism sector to organize a campaign to launch a promotion to attract more tourists. IATA estimated that more than 10 million foreign visitors would enter Thailand this year.
On June 27, 2022, Deputy Government Spokesperson Traisuree Taisaranakul disclosed that the Ministry of Transport has reported to Prime Minister and Defense Minister Gen. Prayut Chan-o-cha that the International Air Transport Association, or IATA, has forecast air traffic and the number of international travelers arriving in Thailand in 2022 would exceed 10 million people, with the rise in travelers being in line with the world.
By now, the Civil Aviation Authority of Thailand (CAAT) has communicated with all airlines and airport operators to arrange flights and flight slots and increase personnel according to the number of passengers. In particular, from July 1, 2022, onwards, international arrivals will be higher after the easing of registration in the Thailand Pass system for foreigners travelling to the country.
Ms. Traisuree said that both the Ministry of Transport and the Ministry of Tourism and Sports had discussed and agreed that the government's lessening measures on supporting the entry of foreign tourists will attract many tourists to a certain extent. However, if the tourism business sector, including accommodation, restaurants, and tourist attractions, creates campaigns promoting activities to attract tourists, thiswill be effective in attracting travellers to choose Thailand as a final destination.
"The government welcomes entrepreneurs in the tourist sector to cooperate with the government in revitalizing the tourism sector by issuing marketing activities." There are diverse promotions to develop attractions for tourists to travel to Thailand. After the easing of government measures coupled with the attraction of the private sector, this will have sufficient impact and help the Thai tourism sector recover rapidly," said Ms. Traisuree.
Several foreign tourist arrivals to Thailand totaled 2,027,230 people from January 1 to June 26, 2022, with the top five countries entering Thailand the most: India with 220,962 people; Malaysia with 184,782 people; the United Kingdom with 121,328; Singapore with 121,264; and the United States with 102,964.
The top five are: Suvarnabhumi Airport, with 1,224,951 people; Phuket Airport, with 472,276 people; Don Mueang Airport, with 91,001 people; Sadao checkpoint, with 56,186 people; and Nong Khai checkpoint, with 28,579 people.
วันจันทร์ที่ 27 มิถุนายน 2565
ปลัด สธ.แนะฉีดวัคซีนเข็มกระตุ้นเพิ่มภูมิคุ้มกันสู้เชื้อ BA.4/BA.5 เตรียมหารือฉีดกลุ่มเด็ก 6 เดือนขึ้นไป หากผ่านอนุมัติ อย.
ปลัดกระทรวงสาธารณสุข แจงยังไม่มีข้อมูลที่ชัดเจนว่าโควิดสายพันธุ์โอมิครอน BA.4/BA.5 แพร่เร็วและรุนแรงขึ้น แต่การฉีดวัคซีนเข็มกระตุ้นจะช่วยเพิ่มภูมิคุ้มกันได้ โดยหลังเข็ม 3 สามารถฉีดได้ทุก 4 เดือน คาดประเทศไทยสามารถพ้นการระบาดใหญ่ตามแผนที่กำหนด
ปลัดกระทรวงสาธารณสุข แจงยังไม่มีข้อมูลที่ชัดเจนว่าโควิดสายพันธุ์โอมิครอนBA.4/BA.5 แพร่เร็วและรุนแรงขึ้น แต่การฉีดวัคซีนเข็มกระตุ้นจะช่วยเพิ่มภูมิคุ้มกันได้ โดยหลังเข็ม 3 สามารถฉีดได้ทุก 4 เดือนคาดประเทศไทยสามารถพ้นการระบาดใหญ่ตามแผนที่กำหนด แต่อาจพบการระบาดเป็นคลัสเตอร์ได้และอยู่ในการควบคุมเตรียมหารือเรื่องการฉีดวัคซีนในเด็กกลุ่มอายุ 6 เดือน - 5 ปี หากผ่านการอนุมัติจาก อย.
วันนี้ (27 มิถุนายน 2565) ที่โรงแรมแกรนด์ ริชมอนด์ จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงเชื้อโควิด 19 สายพันธุ์โอมิครอนBA.4/BA.5 ว่า 2 สายพันธุ์ย่อยนี้ กรมวิทยาศาสตร์การแพทย์มีระบบเฝ้าระวังสายพันธุ์ และพบตั้งแต่ช่วงเดือนเมษายน 2565 ที่ผ่านมา ซึ่งประเด็นที่กังวลว่าโรคจะแพร่เร็วจนไม่สามารถควบคุมได้นั้น พบว่าในสหรัฐอเมริกาและอังกฤษสายพันธุ์BA.4/BA.5 แพร่เร็วกว่าโอมิครอนสายพันธุ์ดั้งเดิม 1.3-1.4 เท่า แต่ประเทศอื่นในยุโรปยังพบว่าแพร่ได้น้อยกว่า ดังนั้น เรื่องความเร็วในการแพร่เชื้อจึงยังไม่มีความชัดเจน ส่วนในประเทศไทย จากการส่งตรวจสายพันธุ์ยังพบสัดส่วนในคนต่างชาติมากกว่าคนไทย และจากการเฝ้าระวังเรื่องการทำให้เกิดอาการรุนแรงจนต้องเข้าโรงพยาบาลมากขึ้น ขณะนี้ยังไม่พบว่ามีลักษณะเช่นนั้น
“สิ่งสำคัญคือ พบว่าBA.4/BA.5 ทำให้ภูมิต้านทานเชื้อลดลงบ้าง จึงแนะนำให้มีการฉีดวัคซีนเข็มกระตุ้นเพิ่มโดยผู้ที่ฉีด 3 เข็มแล้ว หากถึงระยะเวลาที่แนะนำ คือ 4 เดือน ควรมาฉีดกระตุ้นซ้ำ เพราะมีข้อมูลในต่างประเทศว่าผู้ป่วยจากสายพันธุ์BA.4/BA.5 ถ้าได้รับวัคซีนเข็มกระตุ้นอาการจะน้อยกว่าคนที่ไม่ได้ฉีด ซึ่งชัดเจนว่าวัคซีนยังได้ผลในการป้องกันอาการหนักและเสียชีวิต” นายแพทย์เกียรติภูมิกล่าว
นายแพทย์เกียรติภูมิกล่าวต่อว่า ส่วนการขับเคลื่อนโรคโควิด 19 สู่ระยะหลังการระบาดใหญ่ (Post-Pandemic)หลังวันที่ 1 กรกฎาคม 2565 คาดว่าจะเป็นไปตามแผน ซึ่งประเด็นสำคัญคือ การระบาดใหญ่ในประเทศไทยคงไม่มีแล้วโรคลดความรุนแรงลง และระบบสาธารณสุขรองรับได้ ไม่ใช่ว่าจะไม่มีโรคเกิดขึ้น แต่อาจมีเป็นคลัสเตอร์ขึ้นมาบ้างแล้วลดลงไป ทั้งหมดจะอยู่ภายใต้การควบคุม ได้รับการดูแลอย่างเหมาะสม มีระบบเฝ้าระวังและเตรียมการรักษาพยาบาลสำหรับผู้ป่วยหนักและใส่ท่อช่วยหายใจ รวมถึงยังต้องฉีดวัคซีนในกลุ่มผู้สูงอายุและมีโรคเรื้อรัง ซึ่งยังเป็นกลุ่มเสี่ยงติดเชื้อและเสียชีวิตที่สำคัญ โดยขณะนี้สามารถฉีดวัคซีนโควิด 19 สะสมเกือบ 140 ล้านโดสแล้ว มีประชาชนได้ฉีดเข็มแรก 60 ล้านคน ส่วนกลุ่มเด็กอายุ 6 เดือนถึง 5 ปี อย.สหรัฐอเมริกาอนุญาตให้ฉีดได้แล้วในประเทศไทยหากได้รับการอนุมัติจาก อย. ไทยแล้ว จะมีการหารือถึงเวลาและรูปแบบการฉีดที่เหมาะสมต่อไป
******************************************** 27 มิถุนายน 2565
วันอังคารที่ 10 พฤษภาคม 2565
ปลัด พม. สั่งย้ายรองอธิบดี ดย. พร้อมเร่งสอบข้อเท็จจริงโดยเร็วที่สุด หลังถูกแจ้งความมีส่วนเกี่ยวข้องคดีจับกุมผู้ต้องหาซื้อบริการทางเพศเยาวชนหญิง ที่ จ.สุราษฎร์ธานี
ปลัด พม. สั่งย้ายรองอธิบดี ดย. พร้อมเร่งสอบข้อเท็จจริงโดยเร็วที่สุด หลังถูกแจ้งความมีส่วนเกี่ยวข้องคดีจับกุมผู้ต้องหาซื้อบริการทางเพศเยาวชนหญิง ที่ จ.สุราษฎร์ธานี
เมื่อวันที่ 7 พ.ค. 65 นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีเจ้าหน้าที่ตำรวจเข้าจับกุมผู้ต้องหาซื้อบริการทางเพศเยาวชนหญิงอายุต่ำกว่า 18 ปี ในพื้นที่อำเภอเมืองและอำเภอพุนพิน จังหวัดสุราษฎร์ธานี อีกทั้งมีการแจ้งความกับเจ้าหน้าที่ตำรวจให้ดำเนินคดีกับเจ้าหน้าที่บ้านพักเด็กและครอบครัวจังหวัดสุราษฎร์ธานี และรองอธิบดีกรมกิจการเด็กและเยาวชน (ดย.) กระทรวง พม. ในฐานความผิดเป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบฯ นั้น
ขณะนี้ กระทรวง พม. ได้ดำเนินการกับรองอธิบดี ดย. ที่ถูกกล่าวหาว่ามีส่วนเกี่ยวข้องในคดี โดยตนได้ลงนามเรียบร้อยแล้วในคำสั่งย้ายรองอธิบดีคนดังกล่าวให้มาปฏิบัติหน้าที่ราชการในส่วนกลางที่กระทรวง พม. ตั้งแต่วันที่ 6 พฤษภาคม 2565 เป็นต้นไป เพื่อเป็นการป้องกันไม่ให้เข้าไปเกี่ยวข้องกับการสอบข้อเท็จจริงในพื้นที่และหน่วยงานที่อยู่ในความรับผิดชอบดูแลของรองอธิบดีดังกล่าว แต่ยังไม่หลุดจากตำแหน่งเดิม เนื่องจากขณะนี้ ยังเป็นเพียงข้อกล่าวหา และอยู่ระหว่างการรวบรวมข้อเท็จจริงจากคณะกรรมการสอบข้อเท็จจริง โดยมี ผู้บริหารกระทรวง พม. เป็นประธานกรรมการ ร่วมกับคณะกรรมการที่เป็นนิติกร ทั้งนี้ ขอให้ประชาชนมั่นใจได้ว่า กระบวนการสอบข้อเท็จจริงของกระทรวง พม. จะดำเนินการด้วยความโปร่งใสและเป็นธรรมกับทุกฝ่าย อีกทั้งจะทำให้ได้ข้อเท็จจริงปรากฏโดยเร็วที่สุด
วันพุธที่ 9 กุมภาพันธ์ 2565
วธ.รวมใจชาวพัทลุงจัดพิธีไหว้ครูโนรา-รำโนราฉลอง 10 ก.พ.นี้ ณ วัดท่าแค ฉลองยูเนสโกขึ้นทะเบียน “โนรา”เป็นมรดกภูมิปัญญาทางวัฒนธรรมที่จับต้องไม่ได้ของมนุษยชาติ
วธ.รวมใจชาวพัทลุงจัดพิธีไหว้ครูโนรา-รำโนราฉลอง 10 ก.พ.นี้ ณ วัดท่าแค ฉลองยูเนสโกขึ้นทะเบียน “โนรา”เป็นมรดกภูมิปัญญาทางวัฒนธรรมที่จับต้องไม่ได้ของมนุษยชาติ
วธ.รวมใจชาวพัทลุงจัดพิธีไหว้ครูโนรา-รำโนราฉลอง 10 ก.พ.นี้ ณ วัดท่าแค ฉลองยูเนสโกขึ้นทะเบียน “โนรา”เป็นมรดกภูมิปัญญาทางวัฒนธรรมที่จับต้องไม่ได้ของมนุษยชาติ หนึ่งในกิจกรรมงานมหกรรมวัฒนธรรมแห่งชาติฯ ภาคใต้ หนุนเยาวชนและประชาชนร่วมสืบสานการแสดงศิลปวัฒนธรรมท้องถิ่น
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า กระทรวงวัฒนธรรม (วธ.) โดยนโยบายของนายอิทธิพล คุณปลื้ม รัฐมนตรีว่าการกระทรวงวัฒนธรรม มุ่งขับเคลื่อนโมเดลเศรษฐกิจใหม่ BCG และผลักดัน “Soft Power” ความเป็นไทย เช่น งานฝีมือและหัตถกรรม ศิลปะการแสดง อาหารไทย การท่องเที่ยวเชิงวัฒนธรรมและอุตสาหกรรมวัฒนธรรมที่มีศักยภาพ รวมถึงวธ.มีนโยบายสืบสาน รักษาและต่อยอดงานศิลปวัฒนธรรมของชาติให้คงอยู่อย่างยั่งยืน จึงมุ่งส่งเสริมและเปิดพื้นที่ให้ศิลปินศิลปินพื้นบ้านได้มีโอกาสถ่ายทอดศิลปวัฒนธรรมการแสดงและมรดกภูมิปัญญาทางวัฒนธรรมท้องถิ่นไปสู่เยาวชนและประชาชน ดังนั้น วธ.ร่วมมือกับจังหวัด หน่วยงานรัฐ เอกชน เครือข่ายทางวัฒนธรรมจัดงานมหกรรมวัฒนธรรมแห่งชาติ “วิถีถิ่น วิถีไทย” 4 ภูมิภาค ได้แก่ ภาคใต้จัดเดือนกุมภาพันธ์นี้ ภาคกลางและภาคตะวันออกจัดเดือนเมษายนนี้ที่ จ.ตราด ภาคตะวันออกเฉียงเหนือจัดเดือนพฤษภาคมนี้ที่จ.กาฬสินธุ์ และภาคเหนือจัดเดือนกรกฎาคมนี้ที่ จ. พิษณุโลก ซึ่งเป็นการนำทุนทางวัฒนธรรมมาสร้างงานสร้างรายได้ เพื่อกระตุ้นเศรษฐกิจและฟื้นฟูการท่องเที่ยวเชิงวัฒนธรรมในจังหวัดของทุกภาค เนื่องจากผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19)
ปลัด วธ. กล่าวอีกว่า งานมหกรรมวัฒนธรรมแห่งชาติฯ ภาคใต้จัดขึ้นเป็นพื้นที่แรก ภายใต้ชื่องาน“เสน่ห์เมืองหนังโนรา รังสรรค์ศิลป์ถิ่นใต้” วันที่ 10-13 กุมภาพันธ์ 2565 ณ ตลาดน้ำทะเลน้อย อำเภอควนขนุน จังหวัดพัทลุง เพื่อเฉลิมฉลองในโอกาสที่องค์การศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ประกาศขึ้นทะเบียน “โนรา” ศิลปะการแสดงพื้นบ้าน ซึ่งผูกพันกับชีวิตและเป็นที่นิยมของคนไทยในภาคใต้ เป็นมรดกภูมิปัญญาทางวัฒนธรรมที่จับต้องไม่ได้ของมนุษยชาติ โดยกิจกรรมส่วนหนึ่งจัดพิธีไหว้ครูโนราและการรำโนราฉลอง เนื่องในการจัดงานมหกรรมวัฒนธรรมแห่งชาติฯภาคใต้ จัดขึ้นในวันที่ 10 กุมภาพันธ์นี้ ณ วัดท่าแค อำเภอเมืองพัทลุง จังหวัดพัทลุง
ทั้งนี้ พิธีไหว้ครูโนราและการรำโนราฉลอง มีครูโนราและนายพรานโนราจากจังหวัดต่างๆในภาคใต้ประกอบพิธีไหว้ครูและพิธีรำถวายครู ได้แก่ รำ 12 คำพรัด เป็นการร่ายรำประกอบการขับบทที่โนราแต่ละคนได้รับการถ่ายทอดมาจากครูอาจารย์แต่ละสายตระกูล อาทิ คำพรัดสรรเสริญครู คำพรัดฝนตกข้างเหนือ คำพรัดไชชาย เป็นต้น รำ 12 เพลง เป็นการรำประกอบท่วงทำนองดนตรีเพื่ออวดความงดงาม ความมีสมาธิ ความขลังที่เป็นความสัมพันธ์ของการใช้มือ เท้า ใบหน้า ลำตัวในกระบวนการรำต่างๆ เช่น รำเพลงสอดสร้อย รำเพลงเคล้ามือ รำเพลงครู เป็นต้น และรำจับบท 12 เป็นการแสดงโดยนำเรื่องราวจากนิทานหรือวรรณคดีไทยต่างๆ 12 เรื่องตามที่บูรพาจารย์ของโนราได้กำหนดและแต่งเป็นบทกลอนของแต่ละเรื่องไว้เพียงสั้นๆเพื่อใช้แสดงมีการเรียงร้อยสัมผัสกันตลอดทั้ง 12 เรื่อง อาทิ พระสุธน-มโนราห์ พระรถเมรี พระลักษณวงศ์ เป็นต้น รวมทั้งมีการรำโนราฉลองโดยเยาวชนและบุคคลทั่วไปจังหวัดพัทลุง ทั้งนี้ การจัดงานปฏิบัติตามมาตรการป้องกันการแพร่ระบาดของโรคโควิดของกระทรวงสาธารณสุขอย่างเคร่งครัด
วันศุกร์ที่ 2 กรกฎาคม 2564
มาตรการ "เยียวยา" ลูกจ้างและผู้ประกอบการ ในพื้นที่ 6 จังหวัด
มาตรการ "เยียวยา" ลูกจ้างและผู้ประกอบการ ในพื้นที่ 6 จังหวัด
ไฟเขียว! มาตรการ "เยียวยา" ลูกจ้างและผู้ประกอบการ ในพื้นที่ 6 จังหวัด
ภายหลังการออกมาตรการเพื่อสกัดกั้นการแพร่ระบาดของโรคโควิด-19 ในพื้นที่ต่าง ๆ ตามข้อกำหนดของศบค. (ฉบับที่ 25) ล่าสุด รัฐบาลได้เห็นชอบมาตรการช่วยเหลือในระยะเร่งด่วนสำหรับกลุ่มแรงงานและผู้ประกอบการ ทั้งที่อยู่ในระบบและนอกระบบประกันสังคม ในพื้นที่ควบคุมสูงสุดและเข้มงวด ที่ได้รับผลกระทบจากการปฏิบัติตามข้อกำหนดดังกล่าว ได้แก่ กรุงเทพมหานครและปริมณฑล (จังหวัดนครปฐม นนทบุรี ปทุมธานี สมุทรปราการ และสมุทรสาคร) เป็นระยะเวลา 1 เดือน
.
สำหรับรูปแบบการช่วยเหลือ แบ่งออกเป็น 2 กลุ่มกิจการดังนี้
กิจการในระบบประกันสังคม
อัลบั้มภาพ
ข่าวที่เกี่ยวข้อง
ครม...
...
...
ดีเดย์ 14...
...
วันพุธที่ 1 มิถุนายน 2565
นายกฯ แจง รัฐบาลให้ความสำคัญกับการพัฒนาทรัพยากรมนุษย์ ย้ำไม่เคยละเลยปัญหา ไม่ก้าวก่ายกระบวนการยุติธรรม
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ร่วมประชุมสภาผู้แทนราษฎรเพื่อพิจารณาร่าง พ.ร.บ.งบประมาณรายจ่ายประจำปีงบประมาณ พ.ศ. 2566 โดยนายกรัฐมนตรีชี้แจงว่า รัฐบาลให้ความสำคัญกับการศึกษา การพัฒนาทรัพยากรมนุษย์ ซึ่งระบุไว้ในยุทธศาสตร์ชาติ ทั้งการพัฒนาครู โรงเรียน และเด็ก ให้เด็กเรียนในสิ่งที่กับความต้องการของตลาด และใช้เทคโนโลยีให้เกิดประโยชน์สูงสุด
.
สำหรับเรื่องการปราบปรามการทุจริต ยืนยันว่านายกฯ ไม่เคยละเลยปัญหาและไม่ก้าวก่ายกระบวนการยุติธรรม และสถิติการปราบปรามการทุจริตขณะนี้มีสูงขึ้น และประชาชนสามารถร้องทุกข์เรื่องการทุจริต ยาเสพติดได้เลย นายกฯ จะดูแล รับผิดชอบทุกเรื่อง ไม่ปกป้องใครทั้งสิ้น
.
พร้อมขอบคุณ ส.ส. ที่เสนอคำแนะนำดี ๆ และเป็นประโยชน์ ซึ่งนายกฯ จะรับไปปรับปรุงหลังจากที่งบประมาณผ่านไปแล้วในชั้นกรรมาธิการต่อไป
.
อ่านเพิ่มเติม คลิกhttps://www.thaigov.go.th/news/contents/details/55275
#ไทยคู่ฟ้า#ร่วมต้านโควิด19
-------------------
วันพุธที่ 15 กันยายน 2564
รมว.ยุติธรรม เปิดเวิร์คช็อปพัฒนาระบบเฝ้าระวังการกระทำผิดซ้ำเพื่อความปลอดภัยในชุมชน
รมว.ยุติธรรม เปิดเวิร์คช็อปพัฒนาระบบเฝ้าระวังการกระทำผิดซ้ำเพื่อความปลอดภัยในชุมชน เดินหน้ารับฟังความคิดเห็นชาวนครพนมเป็นจังหวัดที่สอง เฝ้าระวังการกระทำผิดซ้ำเพื่อความปลอดภัยของประชาชน
ในวันอังคารที่ ๑๔ กันยายน ๒๕๖๔ เวลา ๑๖.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการสัมมนาเชิงปฏิบัติการ เรื่อง “การพัฒนาระบบเฝ้าระวังการกระทำผิดซ้ำเพื่อความปลอดภัยในชุมชน” ประจำปีงบประมาณ พ.ศ. ๒๕๖๔ พร้อมบรรยายพิเศษในหัวข้อ “บทบาทของกระทรวงยุติธรรมกับมาตรการสำคัญในการเฝ้าระวังการกระทำผิดซ้ำในชุมชนเพื่อสร้างความปลอดภัยให้กับสังคม” ผ่านระบบการประชุมทางไกล (Video Conference) เพื่อยกระดับการเฝ้าระวังแก้ไขปัญหาการกระทำผิดซ้ำให้มีประสิทธิภาพ รวดเร็ว และทันต่อสถานการณ์ ตลอดจนสร้างความเชื่อมั่นในระบบกระบวนการยุติธรรมในภาพรวม โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวิตถวัลย์ สุนทรขจิต อธิบดีกรมคุมประพฤติ และผู้แทนจากหน่วยงานราชการ อาสาสมัคร ตลอดจนประชาชนในพื้นที่จังหวัดนครพนม เข้าร่วม ภายใต้มาตรการป้องกันและเฝ้าระวังการแพร่ระบาดของโรคติดเชื้อไวรัสโคโรนา 2019 อย่างเคร่งครัด
รัฐมนตรีว่าการกระทรวงยุติธรรม กล่าวว่า จากแนวคิด “ถ้าสังคมรับรู้ มีบุคคลอันตรายอยู่ในสังคมนั้น ก็จะไม่มีใครเสียชีวิต” ที่ปรากฏตัวอย่างจากต่างประเทศ กระทรวงยุติธรรม จึงแสวงหาวิธีการที่ได้ผลเพื่อกำหนดเป็นนโยบาย ที่จะเฝ้าระวังและติดตามพฤติกรรมผู้กระทำผิดในลักษณะสะเทือนขวัญ หรือมีความเสี่ยงด้วยการพักการลงโทษออกมาปรับตัวใช้ชีวิตอยู่ร่วมกับประชาชน โดยมีมาตรการคุมความประพฤติ รวมทั้งนำอุปกรณ์อิเล็กทรอนิกส์ติดตามตัว หรือ EM มาใช้และนำอาสามัครคุมประพฤติ ตลอดจนภาคีเครือข่ายภาคประชาชนเข้ามามีส่วนร่วมในการสอดส่อง ดูแล สงเคราะห์ และช่วยเหลือผู้ที่ได้รับการพักการลงโทษ นับเป็นโอกาสสำคัญ สำหรับนักโทษเด็ดขาดที่เคยมีพฤติกรรมร้ายแรงได้กลับมาดำรงชีวิตอยู่ในสังคม ที่มีมาตรการทางกฎหมายของกรมคุมประพฤติ มาตรการทางสังคมที่เหมาะสมรองรับความมั่นใจในความปลอดภัยให้กับประชาชน
ขณะที่ นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม ได้กล่าวถึงมุมมองของผู้หญิงกับการเฝ้าระวังการกระทำผิดซ้ำจากปัญหาอาชญากรรมสะเทือนขวัญว่า ตนมุ่งหวังที่จะผลักดันร่างพระราชบัญญัติป้องกันการกระทำความผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ. .... ให้มีผลบังคับใช้โดยเร็ว ทั้งนี้ ในฐานะของผู้หญิงซึ่งตระหนักถึงความสำคัญของการมีมาตรการดังกล่าว จึงขอความร่วมมือจากประชาชนเข้ามามีส่วนร่วมในการขับเคลื่อนร่างกฎหมายฉบับนี้ เพื่อให้เกิดความปลอดภัยในชีวิตและทรัพย์สินของประชาชนต่อไป
ทั้งนี้ ผลจากการเปิดเวทีรับฟังความคิดเห็น ทั้งจากผู้แทนของหน่วยงานราชการ นักวิชาการ ตลอดจนประชาชนและสื่อมวลชน จำนวน ๓ ครั้ง และในพื้นที่จังหวัดสุโขทัยที่ผ่านมา พบว่า ส่วนใหญ่เห็นด้วยกับกลไกเฝ้าระวังติดตามผู้กระทำผิดตามแนวทางของศูนย์ JSOC เพื่อป้องกันมิให้ผู้กระทำผิดหวนกลับไปก่อคดีอาชญากรรมสะเทือนขวัญซ้ำอีก
วันพุธที่ 30 มิถุนายน 2564
กรมการขนส่งทางราง กระทรวงคมนาคม ร่วมสนับสนุนการปฏิบัติงานของบุคลากรทางการแพทย์ เจ้าหน้าที่
ตามกิจกรรมจิตอาสาบำเพ็ญสาธารณะประโยชน์ “มีแล้วแบ่งปัน"
วันที่ 29 มิ.ย.2564 นายพิเชฐ คุณาธรรมรักษ์ รองอธิบดีกรมการขนส่งทางราง พร้อมด้วยผู้บริหารกรมการขนส่งทางราง ส่งมอบอาหารกลางวัน จำนวน 300 ชุด และอาหารแห้ง จำนวน 100 ชุด ให้กับศูนย์ฉีดวัคซีนกลางบางซื่อ โดยมีนางจตุพร เนียมสุข ผู้ช่วยปลัดกระทรวงคมนาคม เป็นผู้รับมอบ ณ ศูนย์ฉีดวัคซีนกลางบางซื่อ สถานีกลางบางซื่อ
ทั้งนี้ เพื่อร่วมสนับสนุนการปฏิบัติงานของบุคลากรทางการแพทย์ เจ้าหน้าที่หน่วยงานในสังกัดกระทรวงคมนาคม และจิตอาสาจากหน่วยงานต่าง ๆ ทั้งภาครัฐและภาคเอกชน ในการให้บริการฉีดวัคซีนให้แก่ประชาชน เพื่อสร้างภูมิคุ้มกันและป้องกันการแพร่ระบาดของโรคติดเชื้อไวรัส COVID-19 ภายใต้กิจกรรมจิตอาสาบำเพ็ญสาธารณะประโยชน์ “มีแล้วแบ่งปัน” เพื่อแสดงความจงรักภักดีเเละสำนึกในพระมหากรุณาธิคุณ เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี
วันพฤหัสบดีที่ 23 มิถุนายน 2565
โฆษกรัฐบาลเผยนายกรัฐมนตรีแนะประชาชนหมั่นประเมินตนเองตลอดเวลา "สวมหน้ากาก หมั่นล้างมือ" แม้สถานการณ์โควิด-19 ภายในประเทศจะดีขึ้นอย่างต่อเนื่อง วันนี้ พบผู้ติดเชื้อ 2,299 ราย
โฆษกรัฐบาลเผยนายกรัฐมนตรีแนะประชาชนหมั่นประเมินตนเองตลอดเวลา "สวมหน้ากาก หมั่นล้างมือ" แม้สถานการณ์โควิด-19 ภายในประเทศจะดีขึ้นอย่างต่อเนื่อง วันนี้ พบผู้ติดเชื้อ 2,299 ราย
วันนี้ (23 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะนำประชาชน หมั่นสังเกตและประเมินตนเองตลอดเวลาและยังคงต้องปฏิบัติตนตามคำแนะนำของกระทรวงสาธารณสุข สวมหน้ากาก หมั่นล้างมือ หลีกเลี่ยงพื้นที่แออัด แม้สถานการณ์โควิด-19 ภายในประเทศจะดีขึ้นอย่างต่อเนื่อง จำนวนผู้ติดเชื้อและผู้เสียชีวิตทรงตัวต่อเนื่องหลายสัปดาห์ ทั้งนี้ การดูแลสุขภาพตนเองตลอดเวลา ถือว่าเป็นการเตรียมความพร้อมของคนไทยสำหรับการผ่อนคลายมาตรการเพิ่มเติมในวันที่ 1 กรกฎาคม 2565 และยังเป็นหัวใจสำคัญในการพยายามปรับตัวให้อยู่ร่วมกับโควิด-19 ด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,299 ราย จำแนกเป็น ผู้ติดเชื้อในประเทศ 2,294 ราย และผู้ป่วยมาจากต่างประเทศ 5 ราย ผู้เสียชีวิต 18 ราย ผู้ที่กำลังรักษาตัว 21,650 ราย และมียอดผู้ที่หายป่วยกลับบ้านแล้ว 1,783 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,283,793 ราย จำนวนผู้ที่หายป่วยสะสมจำนวน 2,286,541 ราย จำนวนผู้ป่วยปอดอักเสบรักษาตัวอยู่ในโรงพยาบาล 602 ราย
..........................
วันอังคารที่ 21 มิถุนายน 2565
"อนุชา" เน้นย้ำ สคบ. ทำงานเชิงรุก กรณี ร้านดารุมะ ซูชิ ขาย voucher หากพบการหลอกลวง ทำให้ผู้บริโภคเดือดร้อน ให้บังคับใช้กฎหมายอย่างเด็ดขาด
"อนุชา" เน้นย้ำ สคบ. ทำงานเชิงรุก กรณี ร้านดารุมะ ซูชิ ขาย voucher หากพบการหลอกลวง ทำให้ผู้บริโภคเดือดร้อน ให้บังคับใช้กฎหมายอย่างเด็ดขาด
วันนี้ 20 มิ.ย. 65 นายอนุชา นาคาศัย รัฐมนตรีประจำสำนักนายกรัฐมนตรีในฐานะประธานกรรมการคุ้มครองผู้บริโภค เปิดเผยความคืบหน้า กรณีร้านดารุมะ ซูชิ ที่ได้จำหน่าย voucher รับประทานอาหารให้แก่ผู้บริโภค จนได้รับความนิยมจากประชาชนเป็นจำนวนมาก ต่อมาภายหลังพบว่า ร้านดารุมะ ซูชิ ซึ่งมีจำนวนหลายสาขาได้ปิดตัวลงอย่างกะทันหัน จึงเป็นเหตุให้ผู้บริโภคที่ได้ซื้อ voucher รับประทานอาหารกับร้านดังกล่าวได้รับความเสียหายเป็นจำนวนมาก สำนักงานคณะกรรมการคุ้มครองผู้บริโภค จึงได้ตรวจสอบ สรุปประเด็นได้ ดังนี้ ปัจจุบันมีผู้บริโภคร้องเรียนเกี่ยวกับกรณีดังกล่าวต่อ สคบ. จำนวน 481 ราย โดยมีมูลค่าเสียหายประมาณแปดแสนกว่าบาท มีกลุ่มผู้เสียหาย 3 กลุ่ม ดังนี้ กลุ่มของผู้บริโภคที่ซื้อมาเพื่อบริโภคโดยตรง ผู้ที่ซื้อแฟรนไชส์มาดำเนินกิจการ และผู้ที่ซื้อคูปองเพื่อนำไปจำหน่ายต่อ
นายอนุชาฯ กล่าวถึงการดำเนินการของ สคบ. ได้ลงพื้นที่เพื่อตรวจสอบบริษัท ดารุมะ ซูชิ จำกัด และร้านดารุมะ ซูชิ สาขาบริเวณถนนรามอินทรา สาขาเดอะคริสตัล เอกมัย – รามอินทรา สาขาอมอรินี่ สวนสยาม และสาขาเมเจอร์ รัชโยธินแล้ว และได้ประสานให้ผู้จัดทำแอปพลิเคชัน Daruma Sushi ผู้จัดการของร้านดารุมะ ซูชิ และบุคคลที่อ้างว่าซื้อแฟรนไชส์ ร้านดารุมะ ซูชิ มาให้ถ้อยคำต่อพนักงานเจ้าหน้าที่แล้ว โดยได้รับแจ้งจากผู้จัดการสาขาว่ามีสาขาทั้งหมด 27 สาขา แบ่งเป็นสาขาที่เป็นแฟรนไชส์ 20 สาขา และเป็นสาขาของนายเมธา ชลิงสุข กรรมการผู้มีอานาจลงนามผูกพันบริษัท ดารุมะ ซูชิ จำกัด จำนวน 7 สาขา คือ สาขาอ่อนนุช, สาขาอุดมสุข, สาขาสวนสยาม, สาขาเฉลิมพระเกียรติ, สาขาเมเจอร์รังสิต, สาขาเมเจอร์รัชโยธิน และสาขาพาราไดซ์ พร้อมกันนี้ สคบ.ได้มีหนังสือขอทราบข้อเท็จจริงกับหน่วยงานที่เกี่ยวข้อง ดังนี้ ทำหนังสือถึงสำนักงานตรวจคนเข้าเมือง เพื่อขอข้อมูลการเดินทางเข้า – ออกประเทศของนายเมธา ชลิงสุข กรรมการผู้มีอำนาจลงนามผูกพันบริษัทฯ ทำหนังสือถึงกรมพัฒนาธุรกิจการค้า เพื่อขอข้อมูลผู้ถือหุ้นบริษัท ดารุมะ ซูชิ จำกัด
ทั้งนี้ ได้รับทราบจากสำนักงานตรวจคนเข้าเมืองว่านายเมธาฯ ได้เดินทางออกนอกประเทศเมื่อวันที่ 17 มิถุนายน 2565 เวลาประมาณ 01.35 น. ซึ่งได้มอบหมายให้ สคบ. หารือกับกรมสอบสวนคดีพิเศษ (DSI) กระทรวงยุติธรรม โดยมีว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ร่วมหารือเพื่อทราบแนวทางการทำงานร่วมกันระหว่าง 2 หน่วยงานอย่างใกล้ชิด ซึ่งผลการหารือเป็นไปด้วยดี ซึ่งกรณีดังกล่าวสามารถดำเนินการให้เป็นคดีพิเศษตามมาตรา 21 วรรคหนึ่ง (1) แห่งพระราชบัญญัติการสอบสวนคดีพิเศษ พ.ศ. 2547
ายอนุชาฯ เน้นย้ำ สคบ. ทำงานเชิงรุก เร่งสอบสวนหาข้อเท็จจริง หากพบการหลอกลวง ทำให้ผู้บริโภคเดือดร้อน ให้บังคับใช้กฎหมายอย่างเด็ดขาด พร้อมสั่งการให้ สคบ. คุมเข้มการขายสินค้าโปรโมชั่น โดยเฉพาะการโฆษณาขายผ่านสื่อออนไลน์ กำชับให้ทำงานอย่างครอบคลุม ขอให้หน่วยงานที่เกี่ยวข้องทุกภาคร่วมมือป้องกันแก้ปัญหา และให้ความรู้กับผู้บริโภคได้รู้เท่าทันกลโกงใหม่ ๆ ที่เกิดขึ้น ป้องกันไม่ให้ผู้บริโภคถูกหลอกลวง สร้างความเป็นธรรมให้ผู้บริโภค
วันพฤหัสบดีที่ 19 พฤษภาคม 2565
พิธีลาสิกขาในโครงการบรรพชาอุปสมบทและปฏิบัติธรรมเฉลิมพระเกียรติถวายเป็นพระกุศลแด่พระเจ้าวรวงศ์เธอ พระองค์เจ้าอทิตยาทรกิติคุณ ในโอกาสทรงเจริญพระชันษา ครบ ๓ รอบ ๓๖ ปี
เช้าวันนี้ ๑๙ พฤษภาคม ๒๕๖๕ เวลา ๐๙.๐๐ น. พลเอก จิรวิทย์ เดชจรัสศรี เจ้ากรมเสมียนตรา เป็นประธานในพิธีปิดโครงการบรรพชาอุปสมบทและปฏิบัติธรรมเฉลิมพระเกียรติถวายเป็นพระกุศลแด่พระเจ้าวรวงศ์เธอ พระองค์เจ้าอทิตยาทรกิติคุณ
ในโอกาสทรงเจริญพระชันษา ครบ ๓ รอบ ๓๖ ปี โดยมีกำหนดระยะเวลา ๑๕ วัน ตั้งแต่วันที่ ๕ - ๑๙ พฤษภาคม ๒๕๖๕ ที่ผ่านมา จำนวน ๓๙ รูป เข้าพิธีลาสิกขาซึ่งได้รับความเมตตาจากเจ้าอาวาสและคณะสงฆ์ วัดพิชยญาติการาม วรวิหาร ในการทำพิธีมอบวุฒิธิบัตรและลาสิกขา พร้อมให้โอวาทแก่ผู้ที่สึกเป็นฆราวาสได้นำหลักคำสอนในการบรรพชาในครั้งนี้ไปใช้ในการทำงานและใช้ในชีวิตประจำวัน
วันศุกร์ที่ 26 สิงหาคม 2565
​รัฐบาลติดตามโบราณวัตถุไทยในต่างแดนกลับคืนแผ่นดิน
วันศุกร์ที่ 26 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าติดตามโบราณวัตถุของไทยในต่างแดนกลับคืนสู่ประเทศไทย โดยโบราณวัตถุ 2
รายการที่รับคืนเมื่อปีที่แล้ว ปัจจุบันจัดแสดงในพื้นที่แหล่งกำเนิด ได้แก่ ทับหลังจากปราสาทหนองหงส์
เข้าชมได้ที่ศูนย์ข้อมูลอุทยานประวัติศาสตร์ พนมรุ้ง จ.บุรีรัมย์ และ ทับหลังจากปราสาทเขาโล้น
เข้าชมได้ที่ศูนย์ข้อมูลอุทยานประวัติศาสตร์สด๊กก๊อกธม จ.สระแก้ว มีโบราณวัตถุอีก 3
รายการอยู่ระหว่างขยายเวลาให้ส่งคืน ได้แก่ พระโพธิสัตว์อวโลกิเตศวร ศิลปะเขมรสมัยก่อนเมืองพระนคร
และพระพุทธรูปยืนศิลปะทวารวดี 2 องค์ ทั้งนี้ เพื่อรักษาแหล่งมรดกทางวัฒนธรรมที่ถ่ายทอดศิลปะ
วิทยาการ ภูมิปัญญา วิถีชีวิต และประวัติศาสตร์
อันยาวไกลของผู้คนในอดีตให้เยาวชนรุ่นหลังได้ศึกษาเรียนรู้สืบไป
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 18 กรกฎาคม 2565
ขยายเวลาลดภาษีสรรพสามิตน้ำมันดีเซลต่ออีก 2 เดือน
วันเสาร์ที่ 16 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาความเดือดร้อนแก่ประชาชนอย่างต่อเนื่อง
โดยเห็นชอบร่างกฎกระทรวงกำหนดพิกัดอัตราภาษีสรรพสามิต
ซึ่งเป็นการขยายระยะเวลาปรับลดอัตราภาษีสรรพสามิตน้ำมันดีเซล ประมาณลิตรละ 5 บาท ต่อไปอีก 2
เดือน คือตั้งแต่ 21 ก.ค. – 20 ก.ย.2565
เพื่อรักษาระดับราคาขายปลีกน้ำมันดีเซลในประเทศไม่ให้ปรับตัวสูงตามราคาน้ำมันดิบในตลาดโลกซึ่งยังคงผัน
ผวนและทรงตัวอยู่ในระดับสูง โดยการลดอัตราภาษีสรรพสามิตครั้งนี้เป็นเพียงมาตรการระยะเร่งด่วน
หากสถานการณ์ราคาในตลาดโลกคลี่คลายลง
รัฐบาลจะใช้กองทุนน้ำมันเชื้อเพลิงเป็นกลไกหลักในการรักษาระดับราคาขายปลีกน้ำมันดีเซลภายในประเทศ
เพื่อไม่ให้กระทบต่อค่าครองชีพประชาชนและเป็นอุปสรรคต่อการฟื้นฟูเศรษฐกิจของประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 10 มกราคม 2565
สมาชิก กอช. สมัครใช้บริการ “หักบัญชีเงินฝากอัตโนมัติ ผ่านธนาคารอิสลามแห่งประเทศไทย” เพื่อออมกับ กอช. ได้แล้ววันนี้
กองทุนการออมแห่งชาติ หรือ กอช. ชวนสมาชิก ใช้บริการหักบัญชีเงินฝากอัตโนมัติรายเดือน (Direct Debit) เพื่อส่งเป็นเงินออมสะสมรายเดือน และรับสิทธิเงินสมทบจากรัฐทุกเดือนตามช่วงอายุ สูงสุด 100% หรือ ไม่เกิน 1,200 บาทต่อปี
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า ปัจจุบันสมาชิก กอช. สามารถสมัครใช้บริการหักบัญชีเงินฝากอัตโนมัติรายเดือน (Direct Debit) ได้ที่ธนาคารของรัฐ ได้แก่ ธนาคารเพื่อการเกษตรและสหกรณ์การเกษตร (ธ.ก.ส.) ธนาคารกรุงไทย ธนาคารออมสิน ธนาคารอาคารสงเคราะห์ (ธอส.) และเพิ่มเติมที่ได้ธนาคารอิสลามแห่งประเทศไทย ทุกสาขาทั่วประเทศ ซึ่งระบบจะดำเนินการหักเงินจากบัญชีเงินฝากอัตโนมัติรายเดือนเพื่อส่งเป็นเงินออมสะสมสมาชิก กอช. เข้าบัญชีกองทุน ทุกวันที่ 20 ของแต่ละเดือน ตามจำนวนเงินที่ผู้สมัครประสงค์หักบริการขั้นต่ำ 100 บาทต่อเดือน ทำให้สมาชิก กอช. ได้รับเงินสมทบเพิ่มจากรัฐทุกเดือนตามช่วงอายุ สูงสุด 100% หรือ ไม่เกิน 1,200 บาทต่อปี เพื่อสร้างความมั่นคงทางการเงินในอนาคต และช่วยลดการเดินทางในสถานการณ์โควิด-19 สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันอังคารที่ 9 สิงหาคม 2565
8.8 : The Infinity Maximum Sale ประมูลออนไลน์บ้านมือสอง ธอส. ปิดยอดขาย 258 ล้านบาท ภายใน 1 ชั่วโมง
ผลการจัดงานประมูลออนไลน์บ้านมือสอง ธอส. 8.8 : The Infinity Maximum Sale” ผ่าน Application : G H Bank Smart NPA ที่จัดขึ้นในวันที่ 8 ส.ค.2565 ระหว่างเวลา 12.00-13.00 น. จำหน่ายบ้านมือสอง ธอส. ทั่วประเทศได้ 164 รายการ คิดเป็นจำนวนเงินรวม 258 ล้านบาท
ธนาคารอาคารสงเคราะห์ (ธอส.) รายงานผลการจัดงานประมูลออนไลน์บ้านมือสอง ธอส. 8.8 : The Infinity Maximum Sale” ผ่าน Application : G H Bank Smart NPA ที่จัดขึ้นในวันนี้ (8 สิงหาคม 2565) ระหว่างเวลา 12.00-13.00 น. สามารถจำหน่ายบ้านมือสอง ธอส. ทั่วประเทศได้ 164 รายการ คิดเป็นจำนวนเงินรวม 258 ล้านบาท แบ่งเป็นทรัพย์ที่ตั้งอยู่ในพื้นที่กรุงเทพฯ และปริมณฑล 46 รายการ จำนวนเงิน 111 ล้านบาท และทรัพย์ในส่วนภูมิภาค 118 รายการ จำนวนเงิน 147 ล้านบาท พิเศษ!! ชนะการประมูลจะได้รับ On Top เพิ่มอีก 10 % จากราคาที่ปิดประมูลเพียงทำสัญญาและทำนิติกรรมให้แล้วเสร็จภายในวันที่ 31 ตุลาคม 2565 และฟรีค่าประเมินราคาทรัพย์สิน เพื่อช่วยลดค่าใช้จ่ายสำหรับผู้ที่ต้องการมีที่อยู่อาศัยเป็นของตนเองด้วย โดยทรัพย์ที่ประมูลขายได้ในราคาต่ำที่สุด คือ ทรัพย์ประเภทที่ดินเปล่า ขนาด 105 ตารางเมตร ใน อ.วารินชำราบ จ.อุบลราชธานี ปิดประมูลในราคาเพียง 140,000 บาท เท่านั้น สำหรับทรัพย์ที่ประมูลขายได้ในราคาสูงสุด คือ ทรัพย์ประเภทแฟลต 7 ชั้น ขนาดเนื้อที่ 244 ตารางวา ใน อ.เมืองนนทบุรี จ.นนทบุรี ปิดประมูลได้ในราคา 46,179,000 บาท เนื่องจากเป็นทรัพย์ที่ทำเลดี เดินทางได้ในหลายเส้นทางคมนาคม ใกล้รถไฟฟ้า และแหล่งอำนวยความสะดวกมากมาย ( ยกเว้นโปรโมชั่น On Top 10 % ) สำหรับผู้ที่พลาดการประมูลบ้านมือสอง ธอส. ของธนาคารในครั้งนี้ สามารถพบกับมหกรรมบ้านมือสอง ธอส. GHB ALL Home Expo 2022 ที่จะจัดขึ้นจำนวน 4 ครั้ง ประกอบด้วย มหกรรมบ้านมือสอง ครั้งที่ 1 จ.สมุทรสาคร วันที่ 19-21สิงหาคม 2565 ณ ศูนย์การค้าเซ็นทรัล พระราม 2, มหกรรมบ้านมือสอง ครั้งที่ 2 จ.ปทุมธานี วันที่ 16-18 กันยายน 2565 ณ ศูนย์การค้าฟิวเจอร์พาร์ค รังสิต, มหกรรมบ้านมือสอง ครั้งที่ 3 จ.สมุทรปราการ วันที่ 4-6 พฤศจิกายน 2565 ณ ศูนย์การค้าเซ็นทรัล บางนา และมหกรรมบ้านมือสอง ครั้งที่ 4 จ.นนทบุรี วันที่ 18-20 พฤศจิกายน 2565 ณ ศูนย์การค้าเซ็นทรัล เวสต์เกต นอกจากนั้นพบกับกิจกรรม “ G H B ALL HOME LIVE ” ภายในงาน ซึ่งจะมี การไลฟ์สดขายบ้านมือสอง และกิจกรรมพิเศษอีกมากมาย สอบถามข้อมูลเพิ่มเติมได้ที่ GHBank Call Center โทร. 0-2645-9000 กด 5 หรือ Facebook Fanpage ธนาคารอาคารสงเคราะห์ หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @GHBALLHOME
วันจันทร์ที่ 18 ตุลาคม 2564
กรมทางหลวงชนบทรายงานสถานการณ์สายทางที่ได้รับผลกระทบจากอุทกภัยประจำวันที่ 18 ตุลาคม 2564 เวลา 08.30 น. ในพื้นที่ 16 จังหวัด
พร้อมอำนวยความสะดวกและปลอดภัยให้กับประชาชน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 18 ตุลาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 16 จังหวัด ได้แก่ ปทุมธานี พระนครศรีอยุธยา อ่างทอง ลพบุรี สิงห์บุรี นครราชสีมา ชัยภูมิ สุรินทร์ บุรีรัมย์ ขอนแก่น มหาสารคาม ร้อยเอ็ด นครสวรรค์ ฉะเชิงเทรา นครนายก และสุพรรณบุรี รวม 36 สายทาง สามารถสัญจรผ่านได้ 21 สายทาง และไม่สามารถสัญจรผ่านได้ 15 สายทาง แบ่งเป็น น้ำท่วมสูง 9 สายทาง (9 แห่ง) ทางขาด โครงสร้างทางชำรุด กัดเซาะ 5 สายทาง (5 แห่ง) สะพานขาด คอสะพานขาด ทรุดตัว กัดเซาะ 1 สายทาง (1 แห่ง) รายละเอียดดังนี้
1. สายทาง นว.3102 แยก ทล.117 - บ้านเนิน อำเภอเก้าเลี้ยว และชุมแสง จังหวัดนครสวรรค์ น้ำท่วมสูง 40 เซนติเมตร (ช่วง กม. ที่ 8+300 - 11+100)
2. สายทาง ชย.3010 แยก ทล.205 - อ่างเก็บน้ำลำคันฉู อำเภอบำเหน็จณรงค์ จังหวัดชัยภูมิ เส้นทางขาด (ช่วง กม. ที่ 2+600 - 2+800)
3. สายทาง ชย.4030 แยก ทล.2037 - แยก ทล.2055 อำเภอภูเขียว จังหวัดชัยภูมิ น้ำท่วมสูง 40 เซนติเมตร (ช่วง กม. ที่ 10+050 - 10+400)
4. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
5. สายทาง สร.021 ถนนเชิงลาดสะพานมิตรภาพสระขุด อำเภอชุมพลบุรี จังหวัดสุรินทร์ น้ำท่วมสูง 60 เซนติเมตร (ช่วง กม. ที่ 1+200 - 3+800)
6. สายทาง บร.018 สะพานชุมชนข้ามแม่น้ำมูล อำเภอสตึก จังหวัดบุรีรัมย์ น้ำท่วมสูง 85 เซนติเมตร (ช่วง กม. ที่ 1+300 - 1+700)
7. สายทาง ขก.1011 แยก ทล.2 - บ้านพระยืน อำเภอเมือง และพระยืน จังหวัดขอนแก่น เส้นทางขาด (ช่วง กม. ที่ 1+900 - 2+100)
8. สายทาง ขก.020 สะพานข้ามลำน้ำชี อำเภอโคกโพธิ์ไชย และแวงใหญ่ จังหวัดขอนแก่น เส้นทางขาด (ช่วง กม. ที่ 0+500 - 5+400)
9. สายทาง ขก.1039 แยก ทล.2 - บ้านหนองไห อำเภอบ้านแฮด และมัญจาคีรี จังหวัดขอนแก่น เส้นทางขาด (ช่วง กม. ที่ 12+800 - 13+000)
10. สายทาง มค.005 ถนนเชิงลาดสะพานลดาวัลย์ข้ามลำน้ำชี อำเภอโกสุมพิสัย จังหวัดมหาสารคาม น้ำท่วมสูง 50 เซนติเมตร
11. สายทาง มค.009 ถนนเชิงลาดสะพานบ้านคุยเชือก อำเภอโกสุมพิสัย จังหวัดมหาสารคาม น้ำท่วมสูง 50 เซนติเมตร
12. สายทาง อย.019 สะพานข้ามแม่น้ำน้อย อำเภอเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 0+050)
13. สายทาง อย.026 สะพานวัดอินทาราม อำเภอบางบาล จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 0+075)
14. สายทาง อท.2034 แยก ทล.32 - บ้านมหานาม อำเภอไชโย จังหวัดอ่างทอง น้ำท่วมสูง 40 เซนติเมตร (ช่วง กม. ที่ 3+500 - 7+300)
15. สายทาง ลบ.5183 แยกทางหลวงชนบท ลบ.4056 - บ้านเขาราบ อำเภอยางราก จังหวัดลพบุรี น้ำกัดเซาะคอสะพาน (ช่วง กม. ที่ 1+130 - 1+135)
ทั้งนี้ ทช. ได้จัดเจ้าหน้าที่เข้าอำนวยความสะดวกและปลอดภัยให้กับประชาชนอย่างต่อเนื่องบริเวณสายทางที่ประสบอุทกภัย เพื่อบรรเทาความเดือดร้อนให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. ขอความร่วมมือประชาชนหลีกเลี่ยงเส้นทางดังกล่าวและโปรดสังเกตป้ายเตือน ป้ายแนะนำทางเลี่ยง ประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
วันจันทร์ที่ 21 มิถุนายน 2564
เดินหน้าแก้ปัญหากัดเซาะชายฝั่งทะเลไทย
....
รู้ไหมครับว่า
ประเทศไทยมีชายฝั่งทะเลยาวกว่า 3,000 กม. ครอบคลุม 23 จังหวัด โดยพื้นที่ชายฝั่งกว่า 800 กม. กำลังมีปัญหาถูกกัดเซาะ ซึ่งหน่วยงานรัฐที่ดูแลชายฝั่งทะเลมีอยู่ 3 หน่วยงาน คือ กรมเจ้าท่า กรมโยธาธิการและผังเมือง และกรมทรัพยากรทางทะเลและชายฝั่ง ได้ทำงานป้องกันและแก้ไขปัญหาอย่างจริงจังมาโดยตลอด
.
สาเหตุ ได้แก่
วันอังคารที่ 8 มีนาคม 2565
กรมทางหลวงชนบทประชุมรับฟังความเห็นโครงการก่อสร้างกำแพงป้องกันการกัดเซาะบนถนน สาย อบ.3021 จังหวัดอุบลราชธานี
เตรียมพร้อมรับมืออุทกภัยในระยะยาวอย่างมีประสิทธิภาพ และอำนวยความสะดวกปลอดภัยในการสัญจรทุกฤดูกาล ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสำนักงานทางหลวงชนบทที่ 7 (อุบลราชธานี) ประชุมรับฟังความคิดเห็นของประชาชน เกี่ยวกับโครงการก่อสร้างกำแพงคอนกรีตป้องกันการกัดเชาะ (Slope Protection) บริเวณถนนทางหลวงชนบทสาย อบ.3021 แยกทางหลวงแผ่นดินหมายเลข 202 บ้านนาเจริญ อำเภอเขมราฐ จังหวัดอุบลราชธานี (ช่วง กม. ที่ 2+398 - 2+545 และช่วง กม. ที่ 2+584 - 2+697) เพื่อให้ประชาชนที่มีส่วนเกี่ยวข้องได้รับทราบเกี่ยวกับโครงการและมีส่วนร่วมในการแสดงความคิดเห็นหรือข้อเสนอแนะก่อนดำเนินการก่อสร้าง ซึ่งจะเป็นประโยชน์ต่อการดำเนินโครงการให้สอดคล้องกับความต้องการของประชาชน พร้อมร่วมลงนามในบันทึกความร่วมมือ 3 ฝ่าย ณ ศาลากลางบ้านนายูง อำเภอเขมราฐ จังหวัดอุบลราชธานี และเนื่องมาจากพื้นที่ดังกล่าวมักได้รับผลกระทบจากฝนตกหนักตามฤดูกาลทุกปี การก่อสร้างกำแพงคอนกรีตป้องกันการกัดเซาะจึงจะช่วยชะลอกระแสน้ำและป้องกันความเสียหายต่อโครงสร้างทางในกรณีเกิดเหตุอุทกภัยในอนาคต ช่วยให้ประชาชนสามารถสัญจรในเส้นทางดังกล่าวได้อย่างสะดวกปลอดภัยในทุกฤดูกาล ซึ่งเป็นไปตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม ที่มอบหมายให้หน่วยงานในสังกัดจัดหาแนวทางหรือมาตรการเตรียมพร้อมป้องกันและแก้ไขปัญหาอุทกภัยในระยะยาวอย่างมีประสิทธิภาพ เพื่อป้องกันผลกระทบต่อเส้นทางในโครงข่ายและความปลอดภัยของผู้ใช้เส้นทาง ปัจจุบันโครงการดังกล่าวอยู่ระหว่างเตรียมนำเครื่องจักรเข้าพื้นที่เพื่อดำเนินการก่อสร้างและคาดว่าจะแล้วเสร็จกลางปี 2565
วันเสาร์ที่ 18 กันยายน 2564
ประกาศ ขสมก. ประจำวันที่ 18 กันยายน 2564​ พบพนักงานติดเชื้อไวรัส COVID-19 จำนวน​ ​7 ราย
ประกาศ ขสมก. ประจำวันที่ 18 กันยายน 2564​ พบพนักงานติดเชื้อไวรัส COVID-19 จำนวน​ ​7 ราย
1)พนักงานขับรถโดยสารธรรมดา สาย 66 เพศชาย อายุ 53 ปี
2) พนักงานขับรถโดยสารปรับอากาศ สาย 134 เพศหญิง อายุ 55 ปี
3) พนักงานขับรถโดยสารธรรมดา สาย 71 เพศหญิง อายุ 39 ปี
4) พนักงานเก็บค่าโดยสารรถธรรมดา สาย 156 เพศหญิง อายุ 36 ปี
5)​ พนักงานขับรถโดยสารธรรมดา สาย 59 เพศชาย อายุ 48 ปี
6) พนักงานเก็บค่าโดยสารรถธรรมดา สาย 50 เพศหญิง อายุ 30 ปี
7) พนักงานขับรถโดยสารปรับอากาศ สาย 21 เพศชาย อายุ 47 ปี
วันอังคารที่ 6 กรกฎาคม 2564
“โฆษกศบศ. “เผย รัฐบาลเตรียมเปิด  “สมุย พลัส  โมเดล” รับนักท่องเที่ยวต่างชาติ 15 ก.ค. นี้  ปลื้มภูเก็ตแซนด์บ็อกซ์นักท่องเที่ยวตอบรับเพียบ
“โฆษกศบศ. “เผย รัฐบาลเตรียมเปิด  “สมุย พลัส  โมเดล” รับนักท่องเที่ยวต่างชาติ 15 ก.ค. นี้  ปลื้มภูเก็ตแซนด์บ็อกซ์นักท่องเที่ยวตอบรับเพียบ
นายธนกร วังบุญคงชนะ เลขานุการรัฐมนตรีประจำสำนักนายกรัฐมนตรี ในฐานะโฆษกประจำศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (ศบศ.) เปิดเผยว่า ตามที่จังหวัดภูเก็ตได้เปิดนำร่อง ภูเก็ตแซนบอกซ์ ไปเมื่อวันที่ 1 ก.ค. 64 ตามนโยบายของพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม โดยวันแรกในการเปิดรับนักท่องเที่ยวจากต่างชาติ มีนักท่องเที่ยวเดินทางมาภูเก็ต จำนวน 337 คน และถึงวันนี้เปิดภูเก็ตมาแล้ว 5 วัน มียอดนักท่องเที่ยวที่เดินทางเข้าภูเก็ตสะสมอยู่ที่ 1,872 คนแล้ว ซึ่งนักท่องเที่ยวที่เดินทางมาถึงปฏิบัติตามมาตรการของภูเก็ตแซนบ็อกซ์อย่างเคร่งครัด สวมหน้ากากอนามัยตลอดเวลา ตรวจวัดอุณหภูมิตามจุดต่างๆ และมีการล้างมือด้วยแอลกอฮอล์หลังจากสัมผัสสิ่งของจากการจับจ่ายสินค้า ถือว่าภาพรวมการดำเนินโครงการเป็นไปด้วยความเรียบร้อย เพื่อให้การคัดกรองคนเดินทางเข้าจังหวัดภูเก็ตเป็นไปอย่างมีประสิทธิภาพ เป็นการสกัดเชื้อโควิด-19 จากภายนอก
นายธนกร กล่าวต่อว่า จากความสำเร็จของโมเดลภูเก็ตแซนด์บ็อกซ์ ล่าสุดผู้ว่าราชการจังหวัดสุราษฎร์ธานีได้ออกมายืนยันแล้วว่า “สมุย พลัส โมเดล” ของจังหวัดสุราษฎร์ธานี มีความพร้อมในการเปิดรับนักท่องเที่ยวต่างชาติสู่ 3 เกาะ ได้แก่ เกาะสมุย เกาะพะงัน และเกาะเต่า ในวันที่ 15 ก.ค.นี้ เนื่องจากประชากรทั้ง 3 เกาะ ซึ่งมีทั้งประชาชน ชาวต่างชาติ และกลุ่มแรงงานต่างชาติ 3 สัญชาติ (เมียนมา ลาว กัมพูชา) ได้รับการฉีดวัคซีนรวมกันแล้ว 89,000 คน จากจำนวนประชากรประมาณ 125,000 คน มีภูมิคุ้มกันหมู่ร้อยละ 71.4 ซึ่งเป็นไปตามข้อกำหนดกรมควบคุมโรค กระทรวงสาธารณสุข
นายธนกร กล่าวอีกว่า ในส่วนของการวางแผนเปิดรับนักท่องเที่ยว 3 เกาะนั้น วันที่ 1-7 ของการเดินทาง นักท่องเที่ยวต่างชาติต้องพักอยู่ที่เกาะสมุย โดยวันที่ 1-3 พักอยู่แบบ Area Quarantine ส่วนวันที่ 4-7 ออกท่องเที่ยวในระบบปิด Sealed Route และวันที่ 8 -14 หรือสัปดาห์ที่ 2 ให้ท่องเที่ยวแบบเสรี สามารถเดินทางไปท่องเที่ยวที่เกาะพะงันและเกาะเต่าได้ ส่วนการตรวจหาเชื้อนั้น จะมีการตรวจ RT -PCR ทั้งหมด 3 ครั้ง ในวันที่ 1 ของการเดินทางมาถึง วันที่ 6 -7 ของสัปดาห์ และวันที่ 12 -13 ของสัปดาห์ อย่างไรก็ตาม สมุย พลัส โมเดล มีความพร้อมในการเปิดรับนักท่องเที่ยว ประชาชนในพื้นที่พร้อมเป็นเจ้าบ้านที่ดีเพื่อต้อนรับนักท่องเที่ยวต่างชาติ และได้เตรียมจัดการให้นักท่องเที่ยวชาวไทยเข้ามาท่องเที่ยวมีความปลอดภัย โดยเฉพาะช่วงนี้เป็นฤดูกาลท่องเที่ยวที่ดีที่สุดฝั่งอ่าวไทย สภาพอากาศดี และทะเลธรรมชาติสวยงาม
วันพุธที่ 22 ธันวาคม 2564
รัฐมนตรีว่าการกระทรวงยุติธรรม ร่วมงานสัมมนา "อนาคตกระท่อม กับการปลดล็อกสู่พืชเศรษฐกิจ" เพื่อสร้างการรับรู้แก่ภาคอุตสาหกรรม ภาคเกษตรและประชาชนทั่วไป
รัฐมนตรีว่าการกระทรวงยุติธรรม ร่วมงานสัมมนา "อนาคตกระท่อม กับการปลดล็อกสู่พืชเศรษฐกิจ" เพื่อสร้างการรับรู้แก่ภาคอุตสาหกรรม ภาคเกษตรและประชาชนทั่วไป
ในวันพุธที่ ๒๒ ธันวาคม ๒๕๖๔ เวลา ๑๓.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยนายวิชัย ไชยมงคล เลขาธิการคณะกรรมการป้องกันและปราบปรามยาเสพติด ร่วมงานสัมมนาเชิงวิชาการ ในหัวข้อ "อนาคตกระท่อม กับการปลดล็อกสู่พืชเศรษฐกิจ" เพื่อสร้างการรับรู้แก่ภาคอุตสาหกรรม ภาคเกษตรและประชาชนทั่วไป โดยมี เภสัชกร วราวุธ เสริมสินสิริ ผู้อำนวยการกองยุทธศาสตร์และแผนงาน (รักษาการผู้อำนวยการกองผลิตภัณฑ์สมุนไพร) และนางอรพินทร์ พญาพิทักษ์สกุล ประธานกรรมการบริหาร บริษัท ทีเอชซีจี กรุ๊ป จำกัด เข้าร่วมฯ ณ อาคารสำนักงาน บริษัท ข่าวสด จำกัด และผ่านสื่ออิเล็กทรอนิกส์
รัฐมนตรีว่าการกระทรวงยุติธรรม ได้กล่าวปาฐกถาพิเศษ เรื่อง "เมื่อกระท่อมไม่ใช่สารเสพติด แต่เป็นพืชเศรษฐกิจทำเงิน" โดยกล่าวว่า หลังจากผลักดันให้มีการปลดล็อกพืชกระท่อมออกจากบัญชียาเสพติดประเภทที่ ๕ ซึ่งมีผลบังคับใช้ตั้งแต่วันที่ ๒๔ สิงหาคม ๒๕๖๔ เป็นต้นมา ประชาชนสามารถเพาะปลูก และจำหน่ายใบพืชกระท่อมได้อย่างเสรี แต่หากนำใบกระท่อมไปแปรรูปเป็นผลิตภัณฑ์ อาทิ รักษาโรค อาหาร หรือผลิตภัณฑ์เครื่องสำอางนั้น ต้องได้รับใบอนุญาตและทำตามกฎหมายของกระทรวงสาธารณสุขอย่างเคร่งครัด
ด้าน เลขาธิการ ป.ป.ส. ได้ร่วมเสวนา ในหัวข้อ ‘การปลดล็อกพืชกระท่อม ปลูก-ขาย อย่างไร ให้ถูกกฎหมาย’ โดยกล่าวว่า ที่ผ่านมาสำนักงาน ป.ป.ส. ได้ทำเอ็มโอยูร่วมกับกระทรวงการอุดมศึกษา วิทยาศาสตร์ วิจัย และนวัตกรรม (อว.) ในการทำวิจัยเพื่อใช้กระท่อมในทางการแพทย์ วิทยาศาสตร์ และการค้า เรียบร้อยแล้ว ซึ่งคาดว่าจะมีงานวิจัยเพิ่มขึ้นในอนาคต และได้จัดทำร่าง พ.ร.บ. พืชกระท่อมขึ้นมาอีกหนึ่งฉบับ เพื่อควบคุมไม่ให้กลุ่มเด็กและเยาวชน ที่มีอายุต่ำกว่า ๑๘ ปี สตรีมีครรภ์ และสตรีให้นมบุตร นำไปใช้ ซึ่งขณะนี้อยู่ในขั้นตอนการปรับแก้ไขร่างให้สภาผู้แทนฯ เห็นชอบ นอกจากนี้ ยังมีการทำโครงการ ‘๑ ครัวเรือน เดือนละหมื่น’ และเตรียมแจกต้นกล้าพืชกระท่อม ๑ แสนต้นอีกด้วย
วันอาทิตย์ที่ 12 มิถุนายน 2565
โฆษกรัฐบาลเผย นายกฯ เตือนสติผู้ชุมนุมโดยเฉพาะเยาวชนให้คิดถึงอนาคตและพ่อแม่ ชี้ไม่ใช่เวลาก่อความวุ่นวาย สร้างความเดือดร้อนแต่ควรร่วมมือฟื้นฟูบ้านเมือง
โฆษกรัฐบาลเผย นายกฯ เตือนสติผู้ชุมนุมโดยเฉพาะเยาวชนให้คิดถึงอนาคตและพ่อแม่ ชี้ไม่ใช่เวลาก่อความวุ่นวาย สร้างความเดือดร้อนแต่ควรร่วมมือฟื้นฟูบ้านเมือง
วันที่ 12 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงเหตุการณ์ผู้ชุมนุมก่อความไม่สงบบริเวณสามเหลี่ยมดินแดงเมื่อคืนนี้ ว่า พลเอก ประยุทธ์ จันทร์โอชา นายกรัฐมนตรีและ รมว.กลาโหม แสดงความห่วงใยบรรดาผู้ชุมนุมซึ่งอาจมีเยาวชนเข้าร่วมและกระทำผิดกฎหมาย หากเจ้าหน้าที่สืบสวนตรวจสอบพบว่าผิดจริงและถูกดำเนินคดี เยาวชนเหล่านี้ก็จะเสียประวัติ เป็นการทำลายอนาคตตัวเองโดยรู้เท่าไม่ถึงการณ์ จึงอยากเตือนสติขอให้คิดถึงวันข้างหน้า คิดถึงพ่อแม่ผู้ปกครอง และผู้อื่นที่ได้รับความเดือดร้อนและไม่เกี่ยวข้องด้วย เวลานี้ทุกคนควรหันหน้ามาร่วมมือกันฟื้นฟูประเทศหลังโรคโควิดเริ่มคลี่คลายและแก้ไขปัญหาปากท้องที่มาจากวิกฤติโลก ไม่ใช่เวลาที่ควรสร้างความวุ่นวายซ้ำเติมโดยไม่จำเป็น
“รัฐบาลได้รับฟังเสียงสะท้อนจากผู้ที่อยู่ในเหตุการณ์ว่าไม่อยากให้เกิดภาพแบบนี้ขึ้นมาอีก ดังนั้นผู้ที่คิดจะชุมนุมจึงควรตระหนักถึงผลที่ตามมาให้มาก ทั้งปัญหาการจราจรและการปะทะกัน แม้จะอ้างว่าเป็นการชุมนุมด้วยความสงบและได้ประกาศยุติแล้ว แต่สุดท้ายก็มีผู้ชุมนุมบางส่วนเดินทางไปบริเวณสามเหลี่ยมดินแดงและได้ก่อความวุ่นวายขึ้นทำลายรถของทางราชการ ตลอดจนมีการใช้พรุ ประทัดยักษ์ ลูกแก้ว ขวดแก้วปาใส่เจ้าหน้าที่รักษาความสงบบริเวณดังกล่าว ซึ่งการกระทำดังกล่าวแสดงให้เห็นว่าเป็นการชุมนุมที่ไม่สงบและยังมีการใช้อาวุธทำร้ายเจ้าหน้าที่ ก่อความวุ่นวายสร้างความปั่นป่วนวุ่นวาย เหมือนกับว่าไม่ยอมรับกฎกติกาหรือกระบวนการที่ถูกต้องตามที่ตนเองเรียกร้องมาตลอด ซึ่งเจ้าหน้าที่สามารถจับกุมได้หลายคน” นายธนกร กล่าว
วันจันทร์ที่ 7 กุมภาพันธ์ 2565
ถูกใจชุมชน! นำร่อง “ร้านข้าวแกง 20 บาท” บางพลัด - บางกอกน้อย ตั้งเป้าขยายทั่ว กทม. ร้านที่สนใจ ติดต่อ สายด่วนธงฟ้า 1569
.....
กระทรวงเกษตรและสหกรณ์ และกระทรวงพาณิชย์ ร่วมกับเครือข่ายภาคเอกชน จัดโครงการ “ข้าวแกง 20 บาท ถูกใจชุมชน” นำร่อง 10 ร้านค้า ในชุมชนเขตบางพลัดและบางกอกน้อย เพื่อบรรเทาภาระค่าครองชีพให้แก่ประชาชน โดยโครงการฯ สนับสนุนวัสดุอุปกรณ์ ปัจจัยการผลิต และวัตถุดิบต่าง ๆ เช่น เนื้อไก่ ไข่ไก่ ให้พ่อค้าแม่ค้าที่เข้าร่วมโครงการนำไปปรุงเป็นข้าวแกง จำหน่ายแก่ประชาชนในราคา 20 บาท
.
รวมถึงมอบเมล็ดพันธุ์พืชผักสวนครัวแก่ตัวแทนชุมชนเพื่อไปปลูกใช้ในครัวเรือน และหากเหลือใช้สามารถนำส่งขายแก่ร้านข้าวแกงในโครงการฯ ได้ ทั้งนี้ ตั้งเป้าหมายให้มีร้านข้าวแกง 20 บาททั่ว กทม. ชุมชนละอย่างน้อย 1 ร้าน ร้านข้าวแกงที่สนใจเข้าร่วมโครงการฯ ติดต่อได้ที่ ไลน์แอด @khowgang20baht หรือ โทร. 025075682 หรือสายด่วนธงฟ้า 1569
#ไทยคู่ฟ้า#ร่วมต้านโควิด19
-------------------
วันพุธที่ 20 ตุลาคม 2564
รมว.สุชาติ ห่วงเหตุไฟไหม้โรงงานผลิตรองเท้า ย่านกิ่งแก้ว หวั่นพนักงานตกงานกว่า 200 ชีวิต  เร่งสั่งการอธิบดีกรมการจัดหางานเตรียมตำแหน่งงานรองรับ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ห่วงใยลูกจ้าง พนักงานโรงงานผลิตรองเท้า บริษัท วัฒนา ฟูตแวร์ จำกัด
ในซอยกิ่งแก้ว 9 ต.ราชาเทวะ อ.บางพลี จ.สมุทรปราการ ที่เกิดเหตุไฟไหม้โรงงานจนตัวอาคาร เครื่องจักรและทรัพย์สินเสียหายเกือบทั้งหมด และยังไม่แน่ชัดว่าจะมีการเลิกจ้างพนักงานลูกจ้างหรือไม่ จึงได้มอบหมายให้กระทรวงแรงงานติดตามดูแลให้ความช่วยเหลืออย่างใกล้ชิด ซึ่งตนได้สั่งการให้กรมการจัดหางาน และกรมสวัสดิการคุ้มครองแรงงานลงพื้นที่พูดคุยกับตัวแทนโรงงานและพนักงาน ลูกจ้างที่ประสบเหตุ เพื่อหาทางออกและแนวทางช่วยเหลือให้ได้รับค่าชดเชยหรือหากถูกเลิกจ้าง ก็ให้กรมการจัดหางานเตรียมตำแหน่งงานในพื้นที่ใกล้เคียงรองรับ
นายไพโรจน์ โชติกเสถียร อธิบดีกรมการจัดหางงาน กล่าวว่า ได้มอบหมายนายธนภูมิ ชัยฤกษ์ จัดหางานจังหวัดสมุทรปราการ ลงพื้นที่ดูแลแรงงานที่ได้รับความเดือดร้อน เบื้องต้นทราบว่าบริษัท วัฒนาฟุตแวร์ จำกัด มีพนักงาน จำนวน 261 คน ซึ่งขณะนี้มีการหารือร่วมกันระหว่างกรมสวัสดิการคุ้มครองแรงงาน ตัวแทนโรงงาน และตัวแทนพนักงานซึ่งยังไม่ได้ข้อยุติ อย่างไรก็ดีเจ้าหน้าที่กรมการจัดหางานได้อยู่ในพื้นที่เพื่อเตรียมพร้อมดูแลอำนวยความสะดวกทั้งในเรื่องการขึ้นทะเบียนผู้ประกันตนกรณีว่างงานเพื่อให้ผู้ประกันตนได้รับสิทธิประโยชน์ และเตรียมตำแหน่งงานว่างในพื้นที่จังหวัดสมุทรปราการ จำนวน 411 อัตรา 36 ตำแหน่ง จาก 16 บริษัท อาทิ แรงงานด้านการผลิต แรงงานทั่วไป แรงงานด้านการประกอบอื่น ๆ พนักงานขาย และผู้นำเสนอสินค้า เป็นต้น นอกจากนี้ยังแนะนำช่องทางหางานเพิ่มเติมด้วยตัวเองที่ เว็บไซต์ ไทยมีงานทำ.doe.go.th ซึ่งมีตำแหน่งงาน 216,169 อัตราไว้ให้บริการ
วันพฤหัสบดีที่ 2 ธันวาคม 2564
​5 ธันวา มาร่วมย้อนวันวานสู่อยุธยากับรถจักรไอน้ำ
พาคุณสัญจรแบบย้อนยุคสู่จังหวัดอยุธยา
การรถไฟแห่งประเทศไทย (รฟท.) กระทรวงคมนาคม พร้อมเคลื่อนขบวนรถจักรไอน้ำรุ่นประวัติศาสตร์มาพาคุณสัญจรแบบย้อนยุคสู่จังหวัดอยุธยา ขบวนพิเศษสำหรับวันที่ 5 ธันวาคมนี้
ออกเดินทางจากสถานีกรุงเทพ (หัวลำโพง) เวลา 08:10 น. ถึงสถานีอยุธยาเวลา 10:25 น.นักท่องเที่ยวสามารถเที่ยวชมเมืองอยุธยาได้ตามอัธยาศัย ประมาณ 6 ชั่วโมงรถจักรไอน้ำจะออกจากสถานีอยุธยาเวลา 16:40 น. และถึงสถานีกรุงเทพเวลา18: 55 น.ขบวนจะหยุดรับ-ส่งผู้โดยสาร ที่สถานีสามเสน บางซื่อ บางเขน หลักสี่ ดอนเมือง รังสิต นักท่องเที่ยวสามารถขึ้นหรือลงตามสถานีดังกล่าวข้างต้นได้
อัตราค่าโดยสารไป-กลับ ผู้ใหญ่/เด็ก
-คนละ299 บาท (บริการอาหารว่าง น้ำดื่มบนขบวนรถ ทั้งเที่ยวไป-กลับ พร้อมกิจกรรมบนขบวนรถไฟ)
- คนละ 2,999 บาท พร้อมบริการนำเที่ยวตามสถานที่สำคัญต่างๆ และบริการล่องเรือรอบเกาะอยุธยา
ผู้โดยสารสามารถติดต่อซื้อตั๋วและสำรองที่นั่งด้วยระบบ D-Ticket ได้ด้วยตนเอง ผ่านเว็บไซต์ www.railway.co.th หรือสถานีรถไฟทุกแห่งทั่วประเทศ
สอบถามข้อมูลหรือศึกษาเส้นทางเดินรถเพิ่มเติมได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย.
วันพุธที่ 4 พฤษภาคม 2565
วธ.ดึงอัตลักษณ์ท้องถิ่นออกแบบลายผ้าประจำจังหวัด
วธ.ดึงอัตลักษณ์ท้องถิ่นออกแบบลายผ้าประจำจังหวัด
วธ.ดึงอัตลักษณ์ท้องถิ่นออกแบบลายผ้าประจำจังหวัด
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า รัฐบาลโดยกระทรวงวัฒนธรรม (วธ.) มีนโยบายสืบสานงานศิลปวัฒนธรรมของชาติตามพระราชปณิธาน ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในการส่งเสริมการใช้ผ้าไทย ผ้าพื้นถิ่นและการรณรงค์ส่งเสริมอัตลักษณ์ความเป็นไทย พระองค์ทรงปฏิบัติพระราชกรณียกิจในการสืบสานงานศิลปวัฒนธรรมของชาติ อนุรักษ์ฟื้นฟูผ้าทอชนิดต่าง ๆ ทั้งผ้าฝ้ายและผ้าไหม ตลอดจนทรงส่งเสริมการผลิตการแปรรูป และจำหน่ายผ้าไทย ทำให้ประชาชนและชุมชนมีรายได้ มีความเป็นอยู่ที่ดีขึ้น และเพื่อขับเคลื่อนอุตสาหกรรมวัฒนธรรมที่มีศักยภาพโดยเฉพาะการพัฒนาผ้าไทย การออกแบบลวดลายและแฟชั่น เพื่อยกระดับผ้าไทยสู่สากล ภายใต้วิสัยทัศน์ “วัฒนธรรมทำดี ทำงาน ทำเงิน” เพื่อส่งเสริมให้วัฒนธรรมสร้างเศรษฐกิจฐานราก สร้างงาน สร้างรายได้แก่ชุมชนและประเทศ
รัฐมนตรีว่าการกระทรวงวัฒนธรรม กล่าวอีกว่า ขณะนี้วธ.กำลังจัดทำหนังสือ“ภูษาศิลป์จากท้องถิ่น สู่สากล” เนื่องในโอกาสเฉลิมพระชนมพรรษา 90 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง หลังจากได้รับข้อมูลจากสำนักงานวัฒนธรรมจังหวัด (สวจ.) ทั่วประเทศ ซึ่งก่อนหน้านี้ได้รับมอบหมายให้ร่วมกับเครือข่ายทางวัฒนธรรมไปคัดเลือกลายผ้าไทยอัตลักษณ์ไทยที่แสดงถึงอัตลักษณ์และสะท้อนมรดกภูมิปัญญา วิถีชีวิต วัฒนธรรม ประเพณีและประวัติศาสตร์อันโดดเด่นของแต่ละจังหวัด นับเป็นครั้งแรกของประเทศไทยที่มีการรวบรวมลายผ้าไทยอัตลักษณ์ไทยที่มีความโดดเด่นแสดงถึงอัตลักษณ์ของจังหวัดทั้ง 76 จังหวัด ซึ่งมีทั้งลายผ้าดั้งเดิมที่เป็นลายผ้าประจำจังหวัดอยู่แล้ว และจังหวัดที่ยังไม่มีลายผ้าประจำจังหวัดได้ร่วมกันคิดค้นขึ้นใหม่ เช่น จังหวัดนครปฐม คิดค้นผ้าลาย “ปูรณฆฏาศรีทวารวดี” ซึ่งได้แรงบันดาลใจมาจากลวดลายบนเหรียญตราและโบราณวัตถุสมัยทวารวดี จังหวัดกำแพงเพชร “ลายศิลาล้อมเพชร” มีแรงบันดาลใจมาจากประติมากรรมต่าง ๆ ที่จัดแสดงในพิพิธภัณฑสถานแห่งชาติกำแพงเพชร เช่นประติมากรรมแผ่นลวดลายรูปกลีบบัวดินเผาประดับโบราณสถาน เป็นต้น ซึ่งหนังสือเล่มนี้จะเป็นบันทึกประวัติศาสตร์ของชาติไทย เก็บรวบรวมข้อมูลและแสดงเรื่องราวเกี่ยวกับผ้าไทยอัตลักษณ์ไทยไว้ให้เด็ก เยาวชน ประชาชน นักออกแบบและผู้ประกอบการได้ใช้ศึกษาค้นคว้าหาความรู้เพื่อประโยชน์ด้านการเรียนและนำไปต่อยอดในเชิงธุรกิจ เป็นมรดกทางวัฒนธรรมอันล้ำค่าสู่ชนรุ่นหลังเพื่อสืบทอดต่อไป
นายอิทธิพล กล่าวด้วยว่า นอกจากนี้ วธ.จะจัดงาน “ภูษาศิลป์จากท้องถิ่นสู่สากล” ช่วงเดือนสิงหาคม 2565 เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยมีกิจกรรม เช่น นิทรรศการเฉลิมพระเกียรติ นิทรรศการ“ภูษาศิลป์จากท้องถิ่นสู่สากล” การแสดงแบบผ้าไทยซึ่งตัดเย็บจากลายผ้าไทย อัตลักษณ์ไทย 76 จังหวัด การสาธิตการทอผ้า การออกร้านจำหน่ายผลิตภัณฑ์ผ้าไทย กิจกรรมเสวนาวิชาการเกี่ยวกับผ้าไทย เป็นต้น
วันพุธที่ 20 ตุลาคม 2564
รฟม. กำชับผู้รับจ้างขุดลอกท่อระบายน้ำและลำรางในแนวก่อสร้างรถไฟฟ้า เพื่อเพิ่มประสิทธิภาพการระบายน้ำ
โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) อย่างต่อเนื่อง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่รับผิดชอบดำเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้ติดตามเฝ้าระวังพื้นที่ก่อสร้างรถไฟฟ้าตลอดแนวถนนรามคำแหง เพื่อบรรเทาปัญหาน้ำท่วมขังและเพิ่มประสิทธิภาพการระบายน้ำ โดยกำชับให้ผู้รับจ้างก่อสร้างงานโยธาทุกสัญญา ดำเนินการลอกท่อระบายน้ำและลำรางตลอดแนวเส้นทางโครงการฯ เพื่อป้องกันเศษวัสดุอุดตันในแนวก่อสร้างรถไฟฟ้า และเพิ่มประสิทธิภาพการระบายน้ำให้ดีมากยิ่งขึ้น โดย กิจการร่วมค้า ซีเคเอสที ผู้รับจ้างก่อสร้างงานโยธาอุโมงค์ทางวิ่งและสถานีใต้ดิน โครงการรถไฟฟ้าสายสีส้ม สัญญาที่ 2 ช่วงรามคำแหง 12 - หัวหมาก ได้ดำเนินการลอกท่อระบายน้ำถนนรามคำแหง บริเวณพื้นที่ก่อสร้างสถานีรามคำแหง 12 สถานีรามคำแหง สถานี กกท. และสถานีรามคำแหง 34 เพื่อป้องกันเศษวัสดุอุดตันในแนวก่อสร้างรถไฟฟ้า บรรเทาปัญหาน้ำท่วมขังบนถนรามคำแหง
ทั้งนี้ รฟม. ได้เน้นย้ำให้ที่ปรึกษาโครงการ กำกับดูแลให้ผู้รับจ้างฯ ลอกท่อระบายน้ำตามแนวก่อสร้างรถไฟฟ้าอย่างต่อเนื่องทุกๆ 3 เดือน และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ำเพื่อช่วยเหลือและอำนวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสำคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดำเนินงานก่อสร้างโครงการฯ ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine